open-index/open-wikipedia-markdown huggingface dataset:
جلال لکھنوی

**حکیم سید ضامن علی** (1832ء/1834ء - 20 اکتوبر 1909ء)، جو **جلال لکھنوی** کے نام سے مشہور ہیں، ریاست رام پور سے تعلق رکھنے والے ایک اردو شاعر، ادیب اور عالم تھے۔ ان کا تخلص ’’جلال‘‘ تھا۔

اردو شاعر و قواعد نگار حکیم سید اصغر علی داستان گو کے بیٹے۔ لکھنؤ میں پیدا ہوئے۔ نواب آصف الدولہ کے مدرسے سے تعلیم پائی۔ اور آبائی پیشہ طباعت اختیار کیا۔ شروع میں امیر علی خاں ہلال، اس کے بعد میر علی اوسط رشک اور آفتاب الدولہ برق سے اصلاح لی۔ 1857ء کے بعد نواب یوسف علی خاں نے رامپور طلب کیا جہاں ان کے والد داستان گویوں کے زمرے میں ملازم تھے۔ نواب کلب علی خان نے تخت نشین ہو کر سو روپے ماہانہ تنخواہ مقرر کر دی۔ تقریباً بیس برس دربار رامپور سے منسلک رہے۔ نواب صاحب کے انتقال اور کونسل آف ریجنسی قائم ہونے پررامپور چھوڑنا پڑا۔ نواب حسین میاں والئی ریاست مانگرول ’’کاٹھیا واڑ‘‘ نے اپنے یہاں بلا لیا مگر ناموافقت آب و ہوا کے باعث جلد ہی لکھنؤ واپس آ گئے۔ لکھنؤ میں وفات پائی۔ تصانیف میں چار دیوان، دو لغت اور عروض و قواعد زبان پر کئی رسالے ہیں۔

## حوالہ جات

زمرہ:اردو شعرا

زمرہ:1832ء کی پیدائشیں
زمرہ:1909ء کی وفیات
زمرہ:انیسویں صدی کے ہندوستانی مسلمان
زمرہ:انیسویں صدی کے ہندوستانی شعرا
زمرہ:بیسویں صدی کے ہندوستانی مسلمان
زمرہ:بیسویں صدی کے بھارتی شعرا
زمرہ:بھارتی مرد شعرا
زمرہ:لکھنوی شخصیات
زمرہ:برطانوی ہند کے شعراء
زمرہ:اتر پردیش کے شعرا
زمرہ:بھارتی اردو شعرا
زمرہ:بھارت کے اردو مصنفین
زمرہ:لکھنؤ کے مصنفین
جعل سازی

**جعل سازی**  کسی شخص کے دستخط یا تحریر کی نقل اتارنا جس سے ذاتی منفعت مقصود ہو۔ اس عنوان میں کسی شخص کی تحریر کی نقل اتارنا، کسی کے دستخط کا چربہ اتارنا، کسی کی تحریر کو کسی دوسرے کی تحریر ظاہر کرنا سب شامل ہیں۔ تحریر کے علاوہ کسی قسم کا دھوکا دہی بھی فریب اور جعل سازی ہوتی ہے۔ بشرطیکہ یہ کام دھوکے کی نیت سے کیا گیا ہو۔ 1861ء تک انگلستان میں اس قسم کے جرائم کی سزا موت تھی۔ چنانچہ اسی قانون کے تحت بنگال کے ایک شخص نند کمار کو پھانسی دی گئی۔ لیکن اسی قانون کی خلاف ورزی پر اوماچند بنگالی کے ساتھ دھوکا کرنے والے انگریز جرنیل کلایو سے پرسش تک نہ کی گئی۔ موجودہ تعزیرات پاکستان میں یہ جرم دفعہ 420 کے ماتحت آتا ہے۔

## حوالہ جات

جعل سازی
زمرہ:جاسوسی طرازات
زمرہ:جرم
زمرہ:چھوٹے پیغام خانوں کا استعمال کرنے والے مضامین
زمرہ:غیر قانونی پیشے
زمرہ:فریب کاری
زمرہ:کامنز زمرہ جس کا ربط ویکی ڈیٹا پر ہے
زمرہ:منظم جرائم بلحاظ سرگرمی
جلال الدین خلجی

خاندان خلجی کا پہلا بادشاہ۔ تخت نشینی کے وقت اس کی عمر ستر سال تھی۔ فطرتاً رحم دل تھا۔ یہی وجہ ہے کہ اس کے عہد میں بغاوتیں زور پکڑ گئیں۔ مغلوں نے بھی حملے کیے لیکن انھیں پسپا کر دیا گیا۔ کچھ مغل دہلی کے قریب ہی بس گئے اور اس جگہ کا نام مغلپورہ پڑ گیا۔ اس کے عہد کا سب سے مشہور واقعہ دیوگری پر حملہ ہے۔ اس نے اپنے بھتیجے علاؤ الدین خلجی کو، جو اس کا داماد بھی تھا۔ صوبہ اودھ میں کڑہ کا حاکم مقرر کیا تھا۔ علاؤ الدین نے دکن میں واقع دیوگری کی دولت کا حال سن رکھا تھا۔ اس نے 1294ء میں دیوگری کے راجا رام چندر پر حملہ کر دیا۔ راجا نے شکست کھائی اور بہت سا زر و مال اور ایلچ پور کا علاقہ علاؤ الدین کے حوالے کرنا پڑا۔ علاؤ الدین مال و دولت لے کر کڑہ لوٹ گیا۔ جب جلال الدین اپنے بھتیجے کی فتح کی خبر سن کر ملاقات کے لیے آیا تو علاؤ الدین نے اسے قتل کر دیا اور پھر اس کے تمام خاندان کا خاتمہ کر کے خود بادشاہ بن گیا۔

زمرہ:افغان سنی مسلم
زمرہ:افغان نژاد ہندوستانی شخصیات
زمرہ:ایشیا میں 1290ء کی دہائی
زمرہ:بھارت میں تیرہویں صدی
زمرہ:بھارتی سنی مسلمان
زمرہ:بھارتی مسلم شخصیات
زمرہ:بانی فرماں روا
زمرہ:تاریخ ہندوستان
زمرہ:تاریخی شخصیات
زمرہ:ترک حکمران
زمرہ:تیرہویں صدی کی ترک شخصیات
زمرہ:تیرہویں صدی کی ہندوستانی شخصیات
زمرہ:تیرہویں صدی کے مقتول حکمران
زمرہ:تیرہویں صدی کے ہندوستانی بادشاہ
زمرہ:خلجی خاندان
زمرہ:سلاطین خلجی خاندان
زمرہ:ہندوستان میں 1280ء کا عشرہ
زمرہ:ہندوستان میں 1290ء کا عشرہ
زمرہ:ہندوستانی فرماں روا
زمرہ:1296ء کی وفیات

زمرہ:تیرہویں صدی میں ایشیا کے بادشاہ
جماعت علی شاہ

**سید جماعت علی شاہ** محدث علی پوری امیر ملت کے نام سے شہرت رکھتے ہیں

## ولادت
**سید جماعت علی شاہ** 1834ء میں علی پور سیداں ضلع سیالکوٹ پنجاب میں پیدا ہوئے ۔(ایک روایت 4/صفر 1320ھ بمطابق13 مئی 1902ءہے) 
## نسب
امیر ملت کے والد کا نام حضرت پیر سید کریم شاہ تھا جو خود بھی عارف باللہ اور ولی کامل تھے۔ آپ نجیب الطرفین سید ہیں۔ آپ کا سلسلۂ نسب اڑتیس واسطوں سے حضرت علی المرتضیٰ تک پہنچتا ہے اور آپ کا شجرہ نسب ایک سو اٹھارہ واسطوں سے حضرت آدم تک پہنچتا ہے۔
## تعلیم و تربیت
امیر ملت نے سات سال کی عمر میں ہی قرآن پاک حفظ کر لیا۔ آپ کا تعلق مسلک اہلسنت و جماعت سے تھا علوم دینیہ مولانا غلام قادر بھیروی، مولانا فیض الحسن سہارنپوری، مولانا قاری عبد الرحمن محدث پانی پتی اور مولانا احمد علی محدث سہارنپوری سے حاصل کیے۔ سند حدیث علما پاک و ہند کے علاوہ علما عرب سے بھی حاصل کی۔ ایک بار آپ نے بطورِ تحدیثِ نعمت فرمایا کہ مجھے 10 ہزار احادیث مع اسناد کے یاد ہیں۔

## علم باطن
علوم ظاہری کے بعد آپ فیوض باطنی کی طرف متوجہ ہوئے تو امام کاملین قطب زماں بابا جی فقیر محمد چوراہی کے دستِ حق پرست پر سلسلہ عالیہ نقشبندیہ میں داخل ہو کر اسی وقت خرقۂ خلافت سے نوازے گئے۔ اس پر مریدین نے اعتراض کیا تو باوا جی نے فرمایا کہ جماعت علی تو چراغ بھی ساتھ لایا تھا، تیل بتی اور دیا سلائی بھی اس کے پاس موجود تھی، میں نے تو صرف اس کو روشن کیا ہے۔

## دینی خدمات
امیر ملت نے پچاس سے زیادہ حج کیے۔ سینکڑوں مسجدیں بنوائیں اور بے شمار دینی مدارس قائم کیے۔ سیاسی تحریکوں میں بھی حصہ لیتے رہے۔ شہید گنج کی تحریک کے دنوں میں آپ نے ہندوؤں کا ڈٹ کر مقابلہ کیا اور برہمنوں کے پراپیگنڈے کا سدباب کرنے کے لیے مبلغین کی ایک جماعت تیار کی جس نے قریہ قریہ اور شہر بہ شہر گھوم کر تبلیغ اسلام کی۔1935ء میں مسجد شہید گنج کے سلسلے میں راولپنڈی شہر میں عظیم الشان جلسے کا انعقاد ہوا، جس میں پیر صاحب کو امیر ملت کا لقب دیا گیا۔ تحریک پاکستان کے لیے آپ کی خدمات بے مثال ہیں۔ آل انڈیا سنی کانفرنس کے سرپرست تھے۔ 1885ء میں لاہور میں انجمن نعمانیہ کی بنیاد رکھی اور 1901ء میں انجمن خدام الصوفیہ کی بنیاد رکھی ۔

## علامہ اقبال اور امیر ملت
علامہ اقبال کو امیر ملت سے گہری عقیدت تھی۔ ایک بار امیر ملت کی صدارت میں انجمن حمایت اسلام کا جلسہ ہو رہا تھا۔ جلسہ گاہ میں بیٹھنے کی جگہ نہیں تھی۔ علامہ اقبال ذرا دیر میں آئے اور امیر ملت کے قدموں میں بیٹھ کر کہا: ”اولیا ءاللہ کے قدموں میں جگہ پانا بڑے فخر کی بات ہے۔“ یہ سن کر امیر ملت نے فرمایا: ”جس کے قدموں میں ”اقبال“ آ جائے اس کے فخر کا کیا کہنا۔“

علامہ اقبال کے آخری ایام میں ایک محفل کے دوران میں امیر ملت نے کہا: ”اقبال! آپ کا ایک شعر ہمیں بے حد پسند ہے۔“ پھر یہ شعر پڑھا:

؎ کوئی اندازہ کر سکتا ہے اس کے زور بازو کا
نگاہِ مردِ مومن سے بدل جاتی ہیں تقدیریں

علامہ اقبال کی خوشی دیدنی تھی چنانچہ آپ نے کہا: ”ولی اللہ کی زبان سے ادا ہونے والا میرا یہ شعر میری نجات کے لیے کافی ہے۔“

## وفات
تصغیر|مزار اقدس
26 ذیقد 1370ھ بمطابق 30 اگست 1951ء امیر ملت اس دنیا سے رخصت ہو گئے ۔

## حوالہ جات

زمرہ:1834ء کی پیدائشیں
زمرہ:1951ء کی وفیات
زمرہ:احناف
زمرہ:بریلوی مکتب فکر کی شخصیات
زمرہ:بھارت میں درگاہیں
زمرہ:بھارت میں صوفی مزارات
زمرہ:پاکستانی صوفیا
زمرہ:پاکستانی مسلم شخصیات
زمرہ:تحریک آزادی ہند
زمرہ:تحریک پاکستان
زمرہ:سنی ائمہ
زمرہ:سنی صوفیاء
زمرہ:سیالکوٹی شخصیات
زمرہ:عرب نژاد پاکستانی شخصیات
زمرہ:عرب نسل کی بھارتی شخصیات
زمرہ:ہندوستانی صوفیا
زمرہ:پاکستان میں اسلام
زمرہ:بھارت میں اسلام
زمرہ:صوفیا
زمرہ:تصوف
زمرہ:فارسی محققین
زمرہ:ایرانی فضلا
زمرہ:تحریک پاکستان کے قائدین
سید جماعت علی شاہ لاثانی

**پیر سید جماعت علی شاہ لاثانی** علی پور سیداں کے عظیم نقشبندی صوفیا میں سے ہیں۔
## ولادت
زبدة العارفین ،سراج السالکین ،شمس المشائخ ،پیر **سید جماعت علی شاہ لاثانی** ابن سید علی شاہ 21 ماہ ساون 1916بکرمی1276ھ بمطابق 19 اگست 1860ء کوعلی پور سیداں میں پیدا ہوئے۔ آپ کا سلسلۂ نسب 32واسطوں سے امیر المومنین سیدنا علی المرتضیٰ سے جاملتا ہے۔
## علم باطن
لاثانی بعد حصول تعلیم ظاہری خواجہ فقیر محمد چوراہی المعروف با با جی کے مرید ہوئے اور خلافت پائی۔ تلاش مرشد میں ا ٓپ کئی دفعہ چورہ شریف حا ضر ہوئے۔ جب دل پوری طرح مطمئن ہو گیا تو گھر سے بیعت کا ارادہ لے کر لاہور پہنچے کیونکہ آ پ کو معلوم ہوا تھا کہ با با جی لاہور میں تشریف فرما ہیں۔ وہاں سے معلوم ہوا کہ آپ موضع پٹیا لہ تشریف لے گئے ہیں چنانچہ آپ لاہور سے پٹیالہ پھر موضع دھو نکل(وزیر آباد ) اور وہاں سے سیالکوٹ پہنچے اور شرف بیعت سے مشرف ہوئے بہت جلد مدارج سلوک طے کرتے ہوئے اس مرتبہ پر پہنچے کہ خلافت سے نواز دیے گئے

ثانی صاحب جن کو لاثانی صاحب بھی کہتے ہیں، امیر ملت حافظ جماعت علی شاہ محدث علی پوری کے پیر بھائی اور ہم وطن تھے۔ ثانی صاحب صحیح النسب حسینی سید اور اپنے وقت کے باکمال اولیا میں سے تھے۔ مشائخ عصر آپ کی بہت تکریم کرتے تھے۔ ہزاروں لوگوں نے آپ سے راہ ہدایت پائی اور سینکڑوں آپ کے فیض صحبت سے ولی کامل بن گئے۔
آپ بُستان رسول ﷺ اور چمنستان مرتضوی کے ایک سدا بہار پھول اور خاندان سادات کے فرد فرید تھے۔ آپ اپنے سینے میں اسرار و معارف کے بحر بیکراں لیے ہوئے تھے۔ آپ سادگی کے مبلغ ،غرباﺅں وبے نواؤں کے پیر تھے۔ آپ صاحب کشف و کرامت تھے۔ مستجاب الدعوات کا درجہ آپکو وراثت میں ملا تھا۔ بھولی بھٹکی مخلوق کو اللہ تعالیٰ سے ملانا آپ کا منشور حیات تھا۔ مسلمانوں کو عشق رسول ﷺ کے جام پلانا آپ کا مقصد عظیم تھا۔ شاہ لاثانی ساری زندگی اشاعت اسلام میں مصروف عمل رہے۔ آپ مرد کامل اور فقیر بے ریا تھے ۔

مجدد الف ثانی شیخ احمد فاروقی سرہندی سے آپکو بے حد محبت و عقیدت تھی۔ جبکہ صحابہ کرام ا،ہل بیت اطہار سے آپکو والہانہ محبت تھی ،مرشد خانہ سے محبت کا یہ عالم تھا کہ ایک مرتبہ آپکو بوجہ علالت عرض کیا گیا کہ اس سال چورہ شریف جانے کا ارادہ ترک فرما دیں تو آپ نے فرمایا جو مجھے چورہ شریف سے روکے وہ میرا دشمن ہے۔ آپ کی کرامات کو احاطہ تحریر میں لانے کے لیے اوراق کے دفتر درکار ہیں۔ نارووال کے صوفی محمد خان بیان کرتے ہیں کہ ایک دفعہ آپ حضرت بابابلھے شاہ کے دربار شریف پر حاضر ہوئے تو مختصر تلاوت و دعا کیساتھ چل دیے۔ تھوڑی دور جا کر دوبارہ دربار شریف میں مراقبہ فرمایا اور جی بھر کر تلاوت قرآن فرمائی۔ اراد تمندوں نے فراغت کے بعد سوال کیا کہ دوبارہ جانے میں کیا حکمت تھی۔ توآپ نے فرمایا جب میں تلاوت و دعا کے بعد چل دیا تو صاحب مزار نے راستہ روک لیا تھا اور کہنے لگے شاہ جی قرآن سننے کا مزہ آیا تو آپ چل دیے۔ تو میں دوبارہ دربار شریف میں پہنچا اور قرآن حکیم پڑھا ۔
اولیائے آلو مہارشریف سے آپ کو بہت عقیدت تھی اکثر تہجد کی نماز آلو مہار شریف میں پڑھتے اور کیے گھنٹے قیام فرماتے۔خواجہ خواجگان شمس الہند پیرسید محمد چنن شاہ نوری دائم الحضوری کے مزار سے بھی اکتساب فیض کیا۔

## وفات
16 شعبان المعظم، ایک اکتوبر( 1358ھ/1939ء)کو آپ نے داعئی اجل کو لبیک کہا آپ کا مزار پر انوار علی پور سیداں میں مرجع انام ہے، ۔
## حوالہ جات

زمرہ:سیالکوٹی شخصیات
زمرہ:نقشبندی صوفیاء
جمالیات

جمالیات ( ) فلسفے کی ایک ایسی صنف ہے جو فن کے حسن اور فن تنقید کی قدروں اور معیاروں سے بحث کرتی ہے۔ جمالیات کی اصطلاح پہلی بار باؤم گارٹن نے 1750ء میں استعمال کی اور اس سے مراد علم حیسات لی، جس کا بنیادی مقصد حسن کی تلاش قرار دیا۔ کانٹ نے ماورائی جمالیات کی ترکیب استعمال کی جس سے حیساتی تجربے کے بنیادی اصول لیے۔ اس اصطلاح کے جدید معنی ہیگل نے 1820ء میں متعین کیے۔ پرانے زمانے میں جمالیات سے مراد وہ علم تھا جو حسن یا جمال اور رفعت کی ہیئت سے متعلق مجرد تصورات پر بحث کرتا تھا۔ مگر جدید فلسفہ کے نزدیک جمالیات وہ سائنس ہے جو تخلیقی تجربہ، تحربۂ حسن اور نقدونظر کی قدروں اور معیاروں سے بحث کرتی ہے اور نوعیت اور عمل کے اعتبار سے منطق اور نفسیات سے مختلف ہے۔

زمرہ:جمالیات
زمرہ:علم الاقدار
زمرہ:فلسفہ کی شاخیں
زمرہ:انسانیات
زمرہ:چھوٹے پیغام خانوں کا استعمال کرنے والے مضامین
زمرہ:ویکی ڈیٹا سے مطابقت رکھنے والی مختصر تفصیل
جمرہ (حج)

کنکری یا چھوٹی ٹھیکری، لوازم حج میں سے ہے۔ مکہ کے قریب وادئ منی میں تین ڈھیر ہیں جنھیں جمرۃ الاولی، جمرہ الوسطی اور جمرۃ الکبری کہتے ہیں۔ یہ سب قریب قریب ہیں۔ پہلے دو کے گرد پتھر کے ستون ہیں اور تیسرے کے گرد دیوار ہے۔ حاجی 10 ذی الحجہ کو عرفات سے واپس ہوتے ہوئے جمرۃ الکبری پر سات سات کنکریاں مارتے ہیں اس کے علاوہ 11، 12، 13، کو تینوں ڈھیروں پر سات سات کنکریاں پھینکتے ہیں اور ہر دفعہ تکبیر کہنا ضروری ہوتا ہے۔ حج دراصل سنت ابراہیمی ہے اور روایت ہے کہ جمرہ وہ مقامات ہیں جہاں شیطان حضرت اسماعیل کو بہکانے آیا تھا۔ اور انھوں نے اس کو پتھر مار کر بھگا دیا تھا۔ یہ واقعہ تین مرتبہ پیش آیا اور آپ نے تینوں مرتبہ اس کو بھگا دیا۔ وہی سنت آج تک چلی آتی ہے۔ جمرۃ الکبری کو بڑا شیطان کہا جاتا ہے۔ اس رسم حج کا ذکر قرآن شریف میں نہیں ہے۔ البتہ احادیث میں موجود ہے۔ کنکریاں پھینکنے کی رسم عربوں میں اسلام سے پہلے بھی تھی۔

زمرہ:حج
جمشید

**جمشید**خاندان پیش دادیان ایران کا مشہور افسانوی بادشاہ جو حضرت عیسٰی علیہ السلام سے 800 سال پہلے ہوا ۔
## نام
**جمشید** دو قدیم الفاظ کا مرکب ہے۔ جم اور شید۔ جم سنسکرت کا ’’یم ‘‘ ہے یعنی پاتال کا مالک اور ’’شید‘‘ کے معنی روشن ہیں۔ مشہور آریائی بادشاہ ہے۔
جمشید کا اوستا میں نام یہنہ آیا ہے اور اس کے باپ کا نام دیوہونت۔ اوستا میں یمنہ کے معنی جڑواں اور ہمزاد کے ہیں۔ یہ نام رگ وید میں بھی آیاہے۔ برہمنی کتابوں میں یم اور اس کی بہن ہمنی بمنزلہ آدم و حوا کے ہیں۔ شید اوستامیں اس کے نام کا جز نہیں ہے، لیکن دوسرے خطعات میں خشت اس کے نام کا جزو ہے۔ مسلمان مورخوں نے جمشید کی تفصیل لکھی ہے۔ ابوالفدا لکھتا ہے جم بمعنی چاند شید بمعنی شعائیں، یعنی شعاع قمر۔ ابن اثیر، ابن مسکویہ اور صاحب مجمل اس بادشاہ کی نیکی کے متعرف ہیں، مجمل ہے کہ وہ اپنی نیکی اور اچھائی کی وجہ سے جمشید کہلاتا تھا۔ دوسری جگہ لکھاہے کہ جم شید بمعنی سورج کے ہے۔ شاید خشت اوتائی لفظ مرور زماننہ سے شید بن گیا ہو۔ شمالی ہند کے بہت سے مسلم قبائل جمشید کو اپنا مورث اعلیٰ قرار دینے لگے ہیں۔

## جام جمشید
اس کے پاس ایک پیالہ تھا جسے جام جم بھی کہتے ہیں جس کو گردش دینے سے اسے دنیا کے تمام حالات کا علم ہو جاتا تھا۔ یہ عجائبات عالم میں شمار ہوتا ہے۔
## تخت جمشید
جمشید نے ایران کے قدیم دار السلطنت ’’پرسی پولس‘‘ تخت جمشید کی تعمیر کی۔
## ایجادت منسوب
جمشید شمسی کیلنڈر، نوروز، شراب، اسلحہ جات، ریشمی کپڑا غرض تمام علوم و فنون کا موجد خیال کیا جاتا ہے۔ آخر میں اس نے خدائی کا دعوی کیا۔ تب زرتشتی عقائد کے مطابق آسمانی طاقتوں نے ضحاک کو اس کی سرزنش پر مامور کیا۔ ضحاک نے جمشید کو شکست دی۔ اور اُسے آرے سے چیر کر ہلاک کر دیا۔
اس نے دنیا کو آباد کیا اور بہت سی اصلاحات کیں اور قاعدے مرتب کیے۔ اس نے قاعدے، تنظیم، پیشے، علوم، و تجارت کو فروغ دیا، نیز بہت سی ایجادات کیں۔ یہاں تک شیطان نے اسے گمراہ کر دیا۔ اس نے خدائی کا دعویٰ کیا اور اپنی پوجا کا حکم دیا، لوگوں نے اس کے خلاف بغاوت کردی۔ یہاں تک کہ شام کے بادشاہ ضحاک تازی نے حملہ کرکے اسے شکست دی۔ انگوری شراب کی ایجاد اس سے منسوب کی جاتی ہے۔
## حوالہ جات

زمرہ:افسانوی کردار
زمرہ:ایرانی دیو مالا
زمرہ:زرتشتیت
زمرہ:شاہنامہ فردوسی کے کردار
زمرہ:کامنز زمرہ جس کا ربط ویکی ڈیٹا پر ہے
زمرہ:شاہنامہ کی کہانیاں
زمرہ:ویکی ڈیٹا سے مطابقت رکھنے والی مختصر تفصیل
زمرہ:افسانوی بادشاہ
زمرہ:ایرانی اساطیر
زمرہ:ایرانی ذاتی نام
زمرہ:ایشیائی علم الاساطیر
زمرہ:فارسی ادب
زمرہ:فارسی شخصیات
جمع بین الصلوتین

ایام حج میں دو نمازوں کو جمع کرنا۔ عرفہ میں نماز ظہر اور عصر کو جمع کرکے پڑھنا سنت ہے۔ اور وہاں سے چل کر اور مزدلفہ میں آکر عشا کی نماز کے ساتھ مغرب کی نماز کو الگ الگ تکبیروں سے ادا کرنا واجب۔ مزدلفہ میں امامت وغیرہ ضروری نہیں اور نہ خطبہ مسنون ہے۔

زمرہ:حج
زمرہ:نماز
دریائے جمنا

کوہ ہمالیہ کے علاقہ یمنوتری سے نکلتا ہے۔ اور 850 میل جنوب کی طرف بہتا ہوا الہ آباد کے مقام پر دریائے گنگا سے جا ملتا ہے۔ ہندو اس مقام کو بہت متبرک خیال کرتے ہیں۔ دہلی، برنداون، متھرا، اور آگرہ، اسی دریا کے کنارے آباد ہیں۔ الہ آباد سے متھرا تک اس میں کشتیاں چل سکتی ہیں۔ چنبل، بیتوا اور کین سون دریائے جمنا کے معاون ہیں جو بندھیا چل سے نکلتے ہیں۔ ہندو گنگا کی طرح جمنا کو بھی مقدس سمجھتے ہیں۔ کانپور کے قریب دریائے جمنا سے نہر جمن شرقی نکالی گئی ہے۔ جو گنگا اور جمنا کے درمیانی دوآبہ کو سیراب کرتی ہے۔ دہلی سے ذرا نیچے نہر آگرہ بھی دریائے جمنا ہی سے نکالی گئی ہے۔ اردو میں اسے دریائے جون بھی کہا جاتا ہے۔

## نگار خانہ

File:YamunaRiver.jpg|
File:Madan Mohan temple, on the Yamuna, Vrindavan, 1789.jpg|
File:Keshighat Vrindavan.JPG|
File:Yamuna River Near Allahabad.jpg|
File:Yamuna river, Allahabad.jpg|


## حوالہ جات

زمرہ:اتر پردیش کے دریا
زمرہ:اتراکھنڈ کے دریا
جمنا
زمرہ:دریائے سرسوتی
زمرہ:دلی کے دریا
زمرہ:سمندر اور دریا کی دیویاں
زمرہ:گنگا کے معاون دریا
زمرہ:مقدس دریا
زمرہ:ہریانہ کے دریا
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مطابقت رکھنے والی مختصر تفصیل
زمرہ:ہندو معبود
زمرہ:سنسکرت الفاظ اور جملے
زمرہ:ہماچل پردیش کے دریا
جنت

’’ جنت‘‘ لفظی معنی ہر اس باغ کے ہیں جس کے درخت زمین کو چھپا لیں۔ کل بستان ذی شجر یستر باشجارہ الارض (راغب اصفہانی) ’’ الجنۃ‘‘ سے اصطلاح شرعی میں مراد وہ عظیم الشان باغ ہے جو بے شمار نعمتیں لیے ہوئے عالم آخرت میں نیک کاروں کے لیے مخصوص ہے اور آج نظروں سے مستور ہے، اس کا نام جنت یا تو اس لیے پڑا کہ وہ دنیا کے باغوں سے مشابہ ہے۔ گومشابہت بہت دور کی سہی۔ اور یا اس لیے کہ اس کی نعمتیں ابھی مستور ہیں۔ سمیت الجنۃ اما تشبیھا بالجنۃ فی الارض وان کان بینھما بون واما السترہ نعمھا عنا (راغب)
وہ باغ جس کے متعلق انبیا کی تعلیمات پرایمان لا کر نیک اور اچھے کام کرنے والوں کو خوشخبری دی گئی ہے۔ یہ ایسا حسین اور خوبصورت باغ ہے جس کی مثال کوئي نہیں یہ مقام مرنے کے بعد قیامت کے دن ان لوگوں کو ملے گا جنھوں نے دنیا میں ایمان لا کر نیک اور اچھے کام کیے ہیں۔ قرآن مجید نے جنت کی یہ تعریف کی ہے کہ اس میں نہریں بہتی ہوں گی۔ عالیشان عمارتیں ہوں گی،۔ خدمت کے لیے حور و غلمان ملیں گے۔ انسان کی تمام جائز خواہشیں پوری ہوں گی۔ اور لوگ امن اور چین سے ابدی زندگی بسر کریں گے۔

جنت کی نہروں میں زیادہ مشہور کوثر و سلسبیل ہیں۔ کہا جاتا ہے کہ ان میں جو پانی بہے گا وہ شہد اور دودھ ایسا ہوگا۔ اس کو شراب طہور ’’پینے کی پاکیزہ شے‘‘ کہا گیا ہے۔ قرآن میں نہروں کی تعداد کا کوئی ذکر نہیں۔ کوثر کے متعلق بعض علما کا خیال ہے کہ وہ نہر نہیں، حوض ہے۔ قیامت کے دن نیک لوگ رسول اللہ  کے ہاتھوں کوثر کا پانی پئیں گے۔ اسی لیے حضور کو ساقی کوثر بھی کہتے ہیں۔ قرآن پاک میں ایک سورۃ کوثر بھی ہے۔ جنت کی اعلی ترین نعمت خدا کا دیدار بھی ہوگا۔ یہی وہ مقام ہے جہاں سے آدم و حوا کو آزمائش کے لیے نکالا گیا تھا۔
## بہشت کے آٹھ درجے
* 1. دارلخلد، یہ عام لوگوں کے واسطے ہے،
* 2. دارالسلام، جو فقیروں اور صابروں کا مقام ہے،
* 3. دارالمقام، جو مالدار شکر گزاروں کا مقام ہے،
* 4. عدن، یہ عابدوں، زاہدوں، غازیوں، سخیوں اور اماموں کے واسطے ہے،
* 5. دار القرار، اس میں حافظ و عالم رہیں گے،
* 6. جنت النعیم، یہ شہدوں اور مؤذنوں کے لیے ہے،
* 7. جنت الماویٰ، جو شہدائے اکبر محسنین اور اولیاءکرام کا مقام ہے،
* 8. جنت الفردوس، جو نبیوں اور رسولوں اور علما عاملین کی جگہ ہے،۔
## جنت کے قرآنی نام
قرآنی آیات

* *، قرآن میں:الفردوس * — جنت کے اعلی ترین باغات (، المؤمنون)
* *، قرآن میں:دار المقامة* — گھر ()
* *، قرآن میں:دار السلام* — امن کا گھر ()
* *، قرآن میں:دار الآخرة * — آخرت میں گھر ()
* **' — یہ قرآن اور حدیث میں سب سے زیادہ عام طور پر استعمال اصطلاح ہے۔(، ال ،عمران، )
* ''، قرآن میں:جنات عدن '' — لازوال نعمت کے باغ۔ ([[التوبہ|]]: 72، )
* ''، قرآن میں:جنة الخُلد'' —ابدی باغات ([[الفرقان|]])
* ''، قرآن میں:جنة المأوى'' — رہنے کی جنت ([[النجم|]])
* ''، قرآن میں:جنات النعيم '' — نعمت کے باغات (، ، [[الحج|al-Ḥajj]])
* **' — سچ کی اسمبلی ()
* ** — سلامتی کے گھر ()

## بیرونی ربط
* جنت کی نعمتوں کی تفصیلات قرآن حکیم کی روشنی میں دیکھیے

## حوالہ جات


زمرہ:اسلامی اصطلاحات
زمرہ:اسلامی علم الکائنات
زمرہ:اسلامی معادیات
زمرہ:مذہبی اصطلاحات
بھارتیہ جن سنگھ

ہندوستان کی فرقہ پرست اور جنگ جو سیاسی و مذہبی جماعت۔ راشٹریہ سیوک سنگھ کا منقلب صورت۔ گاندھی جی کے قتل کے بعد جب راشٹریہ سیوک سنگھ خلاف قانون قرار دی گئی تو اس کے لیڈروں نے ایک نئی سیاسی جماعت جن سنگھ قائم کر لی۔ ڈاکٹر شیاما پرشاد مکرجی اس کے پہلے صدر مقرر ہوئے اور راشٹریہ سیوک سنگھ کے دوسرے لیڈروں نے جماعت کے تام کلیدی عہدوں پر قبضہ جما لیا۔ یہ جماعت ہندوستان میں قدیم ہندو تہذیب کا احیا چاہتی ہے۔ اس کے سیاسی اقدامات میں ملک میں ہندو راج قائم کرنا اور ہندوستان کو پھر ایک ’’اکھنڈ‘‘ کرنا شامل ہے۔ مارچ 1977ء کے عام انتخابات میں یہ اپنی علاحدہ حیثیت ختم کرکے جنتا پارٹی میں شامل ہو گئی۔ بھارتی جنتا پارٹی نے ان کے ایجنڈے کو آگے بڑھایا۔ مسلم کش فسادات سے لے کر بابری مسجد کے انہدام تک جنتا پارٹی ہر مسلم دشمن سرگرمی میں پیش پیش رہی۔

زمرہ:بھارتیہ جن سنگھ
زمرہ:1951ء میں قائم ہونے والی سیاسی جماعتیں
زمرہ:1977ء میں تحلیل سیاسی جماعتیں
زمرہ:بھارت کی سیاسی جماعتیں
زمرہ:بھارت میں 1951ء کی تاسیسات
زمرہ:بھارت میں 1977ء کی تحلیلات
زمرہ:بھارت میں کالعدم سیاسی جماعتیں
زمرہ:بھارتی ہندو سیاسی جماعتیں
زمرہ:بھارتیہ جنتا پارٹی
زمرہ:ویکی ڈیٹا سے مختلف مختصر وضاحت
زمرہ:ہندو قوم پرستی
زمرہ:ہندوتوا
استحالہ (ریاضی)

استحالہ ایسی دالہ کو کہتے ہیں جو ایک سمتیہ مکاں کے ارکان کو دوسری سمتیہ مکاں میں بھیج دے۔ یعنی ایسی فنکشن جس کا میدانَ عمل (domain) اور حیطہ عمل (range) دونوں سمتیہ فضا ہوں۔ انگریزی میں اسے Transformation کہتے ہیں۔ فرض کرو کہ سمتیہ فضا *V* استحالہ \ T(.) کا میدانَ عمل ہو اور سمتیہ فضا *W* اس استحالہ کا حیطہ۔ اب اگر سمتیہ *v* سمتیہ فضا *V* کا رکن ہو تو سمتیہ \ w=T(v) سمتیہ فضا *W* کا رکن ہو گا۔ اور ہم لکھیں گے
T:V \to W

### مثال۔ ترجمہ
اگر *X* سمتیہ فضا \mathbb{R}^n کا کوئی بھی سمتیہ ہو، تو یہ استحالہ
T(X) = X + v 
اس سمتیہ کا ترجمہ (translate) کرتی ہے۔ یعنی اگر *X* کو فضا \mathbb{R}^n میں ایک نکتہ سمجھا جائے، تو یہ استحالہ اسے سمتیہ *v* کی سمت مٰیں ہٹا دیتی ہے اور اس ہٹاؤ کی مقدار سمتیہ *v* کی مطلق قیمت کے برابر ہے۔ سمتیہ *v* بھی \mathbb{R}^n میں ہے۔ تصویر میں یہ ترجمہ استحالہ T(X): \mathbb{R}^2 \to \mathbb{R}^2  کے لیے دکھایا گیا ہے۔ 

thumb

## مزید دیکھیے
* حیطہ استحالہ
* عجمہ استحالہ
* لکیری استحالہ

استحالہ
زمرہ:تفاعلات

زمرہ:خطی الجبرا
جنگی جرائم

War Crimes

دوسری جنگ عظیم سے قبل اگر کچھ افراد یا جماعتیں ایسے کام کرتی تھیں جو تسلیم شدہ بین الاقوامی قانون جنگ کے منافی ہوں تو وہ جنگی جرائم متصور ہوتے تھے۔ مثلا مقبوضہ ممالک کے باشندوں یا غیر لڑاکا فوجیوں کا جنگی سرگرمیوں میں ملبوث ہونا۔ عارضی صلح ہو جانے کی صورت میں بھی قتل و غارت گری اور متشددانہ کارروائیاں جاری رکھنا یا صلح کے سفیروں پر گولی چلانا جنگی جرائم کے ذیل میں آتا تھا۔ دوسری جنگ عظیم کے بعد بین الاقوامی جنگی ٹریبونل نے جارحانہ جنگ کے منصوبے باندھنا، شہری آبادی کو قتل کرنا، اس سے بدسلکوکی کرنا یا غلامانہ مزدوری کرانے کے لیے لوگوں کو دوسرے ملک میں لے جانا بھی جنگی جرائم میں شامل کر دیے۔

جنگی جرائم
زمرہ:جرائم
زمرہ:عالمی فوجداری قانون
زمرہ:قانونی اصطلاحات
زمرہ:قوانین جنگ
زمرہ:مردوں کے خلاف تشدد
زمرہ:کامنز زمرہ جس کا ربط ویکی ڈیٹا پر ہے
زمرہ:خواتین پر تشدد
زمرہ:جرائم بلحاظ قسم
زمرہ:جنگیں
کرشن جنم اشٹمی

**کرشن جنم اشٹمی** ہندوؤں کا ایک تہوار ہے جو بھادوں کی آٹھویں تاریخ کو شری کرشن مہاراج کی پیدائش کی خوشی میں منایا جاتا ہے۔

جنم اشٹمی پر کرشن بھگوان کی جنم کی خوشی تمام ہندوستان، نیپال، بنگلہ دیش، گیانا، سرینام، فجی اور پاکستان کی ہندو برادری میں منائی جاتی ہے اور حفاظت کی دعا اور بھجن ہوتے ہیں۔ کہتے ہیں کہ کرشن بھگوان کی پیدائش پر تمام فرشتے اُن کی زیارت کے واسطے اپنے اپنے بمان یعنی جہاز پر سوار ہو کر آئے تھے۔ بعض لوگ کرشن بھگوان کے جنم کا تہوار نو دن تک مناتے ہیں۔

## حوالہ جات

زمرہ:اگست کی تقریبات
زمرہ:بنگلہ دیش میں مذہبی تہوار
زمرہ:بھارت کے تہوار
زمرہ:بھارت میں مذہبی تہوار
زمرہ:پاکستان میں مذہبی تہوار
زمرہ:جمیکا میں مذہبی تہوار
زمرہ:ریاستہائے متحدہ میں مذہبی تہوار
زمرہ:سرینام میں مذہبی تہوار
زمرہ:فجی میں مذہبی تہوار
زمرہ:کرشن
زمرہ:گیانا میں مذہبی تہوار
زمرہ:نیپال کے تہوار
زمرہ:نیپال میں عوامی تعطیلات
زمرہ:نیپال میں مذہبی تہوار
زمرہ:ویشنو مت
زمرہ:یوم ولادت
زمرہ:ٹرینیڈاڈ و ٹوباگو میں مذہبی تہوار
زمرہ:ہندو تہوار
زمرہ:ہندو مقدس ایام
زمرہ:ستمبر کی تقریبات
زمرہ:آسام کے تہوار
زمرہ:ویکی ڈیٹا سے مختلف مختصر وضاحت
زمرہ:بنگلہ دیش میں عوامی تعطیلات
زمرہ:ستمبر
زمرہ:ثقافت
جنید بغدادی

**سید الطائفہ [[جنید بغدادی]]** صوفیائے کرام کے سربراہ اور اس میدان کے شاہسواروں میں شامل ہیں۔

## ولادت
جنید بغدادی کی ولادت تیسری صدی ہجری کے اوائل میں عراق کے عروس البلاد شہر بغداد میں ہوئی۔ ارباب سیرو تاریخ نے آپ کے سال ولادت کے بارے میں اختلاف کیا ہے بعض مؤرخین نے لکھا ہے کہ آپ کی ولادت 210ھ تا 220ھ کے درمیان ہوئی۔ جیسا کہ امام ذہبی کہتے ہیں:
"صوفیائے کرام کے شیخ ہیں، آپ کی پیدائش 220ھ کے کچھ ہی بعد ہوئی،

## نام نسب
جنید بن محمد بن جنید ہے، ابو القاسم آپ کی کنیت ہے اور پارچہ فروشی کے باعث آپ کا لقب : "خزاز " تھا، آپ کے والد شیشے کا روبار کرتے تھے اس نسبت سے آپ کو قواریری بھی کہا جاتا ہے، آپ کا آبائی علاقہ نہاوند ہے، لیکن آپ کی پیدائش و پرورش بغداد میں ہوئی۔
## خطابات و القاب
آپ کے خطابات و القابات میں لسان القوم ’’طاؤس العلماء، سلطان المحققین’’عمدۃ المشائخ‘‘ ’’ماہر شریعت‘‘’’ چشمۂ انوار الٰہی‘‘ اور ’’منبع فیوض لا متناہی‘‘ سید الطائفہ اور امام الائمہ تھے۔

## تعلیم تصوف
مشہور و معروف صوفی ہیں سری سقطی کے بھانجے،مرید اور شاگرد تھے۔ خطیب بغدادی کہتے ہیں:
"انھوں نے بغداد میں رہتے ہوئے سماعِ حدیث کیا، علمائے کرام سے ملاقاتیں کی، ابو ثور سے فقہ پڑھی، متعدد نیک لوگوں کی صحبت اختیار کی جن میں حارث محاسبی اور سری سقطی شامل ہیں۔
اس کے بعد عبادت گزاری میں مشغول ہو گئے اور اسی کو اپنا مشغلہ بنا لیا اور بہت شہرت پائی، یہاں تک کہ علم الاحوال اور وعظ کے لیے اپنے وقت کے یگانہ روزگارشیخ بن گئے۔
آپ کے واقعات بہت مشہور ہیں، انھوں نے حدیث حسن بن عرفہ کے واسطے سے بیان کی "
## اہل علم کی رائے
اہل علم نے جنید بغدادی کے بارے میں اچھے الفاظ استعمال کیے ہیں:
حافظ ابو نعیم کہتے ہیں:
"جنید ان لوگوں میں شامل ہیں جنھوں نے شرعی علم کو مضبوط بنایا" 
ابن تیمیہ کہتے ہیں:
"جنید بغدادی کتاب و سنت کے شیدائی تھے آپ اہل معرفت میں سے ہیں" 
حافظ ذہبی کہتے ہیں:
"آپ اپنے زمانے کے شیخ العارفین اور صوفیا کے لیے نمونہ تھے، اپنے وقت کے نامور ولی تھے، اللہ تعالی کی آپ پر رحمتیں نازل ہوں۔
## وصال
جس وقت ان کی موت کا وقت آیا تو قرآن مجید کی تلاوت کرنے لگے، تو انھیں کسی نے کہا: آپ تھوڑا آرام کر لیتے!، تو انھوں نے کہا: "اس وقت مجھ سے بڑھ کر کسی کو قرآن کی ضرورت نہیں ہے، یہ وہ لمحہ ہے جس لمحے میں میرا صحیفہ بند کر دیا جائے گا"
آپ کا وصال بکمال 27رجب بروز جمعہ 297ھ 910ء میں ہوا،آپ کی نمازِ جنازہ آپ کے فرزندقاسم جنیدی نے پڑھائی۔ جنازہ میں لاکھوں افراد نے شرکت کی۔
## حوالہ جات

زمرہ:830ء کی پیدائشیں
زمرہ:910ء کی وفیات
زمرہ:ایرانی صوفیاء
زمرہ:بغداد کی شخصیات
زمرہ:دسویں صدی کی ایرانی شخصیات
زمرہ:عراقی صوفیاء
زمرہ:نویں صدی کی ایرانی شخصیات
زمرہ:نہاوند کی شخصیات
زمرہ:سنی صوفیاء
زمرہ:سنی ائمہ
زمرہ:بغداد کے مذہبی رہنما
زمرہ:صوفی اولیا
جنیوا کانفرنس

تصغیر|جنیوا کانفرنس
**جنیوا کانفرنس** یہ کانفرنس جس میں سوویت یونین ۔امریکا، فرانس، ویت نام، چین اور برطانیہ سیمیت 19 قوموں کے نمائندے شامل تھے۔ اپریل تا جولائی 1954ء سوئٹرزلینڈکے شہر جنیوا میں منعقد ہوئی۔ اس میں ہند چینی میں فرانسیسی اقتدار کے خاتمے اور لاؤس، کموڈیا اور ویت نام میں آزاد مملکتوں کے قیام پر اتفاق کر لیا گیا۔ لیکن ویت نام کو اس وقت تک دوحصوں میں تقسیم کرنے کا فیصلہ کیا گیا۔ جب تک اسے متحد کرنے کے لیے ویت نام عوام کی رائے معلوم نہ کر لی جائے۔ امریکا اور فرانس کے حامی ویت نامی دھڑے نے معاہدے پر دستخط نہیں کیے۔ لیکن اس کی پابندی کا وعدہ کیا گیا۔

چار بڑوں ’’امریکا، برطانیہ، روس، فرانس‘‘ کی یہ کانفرنس 1955ء میں امن عالم اور جرمنی کے مسئلے کے تصفیے کے لیے منعقد ہوئی۔ مگر ناکام رہی۔ اور چار بڑے کسی فیصلے پر نہ پہنچ سکے۔ ناکامی کے دیگر اسباب میں سے ایک جرمنی کے اتحاد کا مسئلہ تھا۔ روس جرمنی کومتحد کرنے پر رضامند ہے۔ مگر اس کے نزدیک جرمنی کو مغربی جمہوریتوں سے الگ رہنا چاہیے اور ان سے کسی قسم کا فوجی اور دفاعی معاہدہ نہ کرنا چاہیے۔ اس کے برعکس مغربی طاقتیں یورپ کے دفاع اور جرمنی کے اتحاد میں اس کی ایسی غیر جانبداری کو تسلیم کرنے پر تیار نہ تھیں۔ کانفرنس کی ناکامی کی ایک اور وجہ تخفیف اسلحہ کی تجویز اور ایٹم بم کے عدم جواز کا قصہ تھا۔ روس ایٹم بم کے قطعی امتناع اور رفتہ اسلحہ جنگ کی مقدار اور فوجوں کی تعداد میں تخفیف کا حامی تھا، لیکن وہ اس پر رضامند نہ تھا کہ خفیہ طور پر ایٹم بم بنانے والی کوششوں کی نگرانی کے لیے کوئی ادارہ قائم کیا جائے۔ دوسری طرف مغربی طاقتیں ایٹم بم پر نگرانی رکھنے کے لیے اس قسم کے ادارے کا وجود ضروری سمجھتی تھیں۔

یہ کانفرنس مئی 1961ء میں لاؤس میں خانہ جنگی ختم کرانے کے بارے میں منعقد ہوئی۔ لاؤس کے تینوں مخالف دھڑے اور 1954ء کی جینوا کانفرنس میں شامل تمام اقوام لاؤس میں ایک غیر جانبدار مخلوط حکومت قائم کرنے قائم کرنے پر رضا مند ہوگئیں اور جولائی 1962ء میں انھوں نے دستاویزات پر دستخط کر دیے۔

اس کے بعد 1973 میں عرب اسرائیل مسئلے حل کے لیے یہاں کانفرنس ہوئی۔
## مزید دیکھیے
* سرد جنگ
## حوالہ جات

زمرہ:1954ء میں اجلاسات
زمرہ:1954ء میں بین الاقوامی تعلقات
زمرہ:1954ء میں فرانس
زمرہ:1954ء میں کوریا
زمرہ:بین الاقوامی معاہدے
زمرہ:تاریخ جنوبی کوریا
زمرہ:تاریخ شمالی کوریا
زمرہ:جنوبی ویت نام
زمرہ:چین کوریا تعلقات
زمرہ:چین ویتنام تعلقات
زمرہ:ریاستہائے متحدہ ویتنام تعلقات
زمرہ:سوویت اتحاد کے خارجہ تعلقات
زمرہ:سوویت یونین ویتنام تعلقات
زمرہ:شمالی ویت نام
زمرہ:عالمی معاہدے
زمرہ:فرانس ویتنام تعلقات
زمرہ:فرانسیسی ہند چین
زمرہ:کوریا ریاستہائے متحدہ تعلقات
زمرہ:کوریا سوویت یونین تعلقات
زمرہ:کوریا مملکت متحدہ تعلقات
زمرہ:معاہدے
زمرہ:مملکت متحدہ ویتنام تعلقات
زمرہ:ویتنام میں 1954ء
زمرہ:ويتنامی تحریک آزادی
زمرہ:ویکی ڈیٹا سے مختلف مختصر وضاحت
زمرہ:سویٹزرلینڈ میں 1954ء
زمرہ:اجلاسات
زمرہ:جولائی 1954ء کی سرگرمیاں
زمرہ:ویتنام کے امن معاہدے
زمرہ:بیسویں صدی میں سفارتی اجلاس
زمرہ:فرانس کے خارجہ تعلقات
زمرہ:سفارتی اجلاسات
معاہدہ جنیوا

اس معاہدے کا مسودہ ابتدا میں 1864ء میں سوئٹزلینڈ کے شہر جنیوا میں ایک کانفرنس کے دوران تیار کیا گیا تھا۔ بعد ازاں 1906ء میں اس کی جگہ ایک نیا معاہدہ کیا گیا۔ 1906ء کے اس معاہدہ پر بھی جنیوا ہی میں دستخط کیے گئے۔ پہلے معاہدے کے تحت جنگ کے دوران طبی امداد کا کام کرنے والے کارکنوں اور اس مقصد کے لیے استعمال ہونے والی عمارتوں، سازوسامن اور گاڑیوں کے تحفظ کا اہتمام کیا جا سکتا تھا۔ دوسرے معاہدے میں پہلے معاہدے کے تحفظات کے ساتھ ساتھ اس کے مقاصد میں توسیع کر دی گئی۔ 1906ء کا دوسرا معاہدہ ایک بین الاقوامی معاہدہ تھا جس کے تحت زخمیوں کی دیکھ بھال کے انتظامات کے ساتھ ساتھ جنگ کے دوران لڑائی کے بعض سفاکانہ طریقوں کی ممانعت پر بھی سمجھوتہ ہو گیا۔ چنانچہ 1907ء میں اس کے تحت ایک امن کانفرنس بھی منعقد ہوئی۔ جس میں رکن ممالک سے معاہدہ جنیوا کی پابندی کرنے کی پرزور اپیل کی گئی۔

1929ء میں جینوا کے مقام پر جو تیسرا معاہدہ ہوا اس میں جنگی قیدیوں کے تحفظ پر بطور خاص توجہ دی گئی۔ اس معاہدے کے تحت نہ صرف جنگی قیدیوں سے بہتر سلوک کرنے کا اصول طے پایا بلکہ یہ بھی فیصلہ ہوا کہ جنگی قیدیوں سے خاص نوعیت کے اہم علومات حاصل کرنے کی کوشش نہیں کی جائے گی۔ یہ تیسرا معاہدہ اصل میں پہلی جنگ عظیم کے تجربات کی روشنی میں کیا گیا تھا۔ اور اس کے تحت جنگی قیدیوں کے ساتھ ساتھ جنگ سے متاثر ہونے والے شہریوں کی حفاظت کا اہتمام کیا گیا تھا۔

دوسری جنگ عظیم کے تجربات کی روشنی میں اس معاہدہ میں مزید ترامیم کی گئیں۔ اس مقصد کے لیے ابتدا میں 1946 میں بات چیت ہوئی لیکن سمجھوتا کہیں 1949ء میں جاکر ہوا۔ اس مقصد کے لیے 61 ملکوں کے نمائندے جینوا میں جمع ہوئے۔ اب تک دنیا کے تقریباً بہت سے ملک اس معاہدے کی توثیق کر چکے ہیں۔ اس معاہدے کے تحت رکن ممالک اس امر کے پابند ہیں کہ فوجی افسروں اور سپاہیوں سے، خواہ ان کا تعلق کسی قوم اور کسی نسل سے ہو ،زخمی ہو یا بیمار ہونے کی صورت میں یکساں اور بہتر سلوک کیا جائے۔ اس کی دیکھ بھال کرنے والوں، ان عمارتوں جہاں ایسے افراد مقیم ہوں اور ایسی گاڑیوں جو انھیں لانے اور لے جانے کے لیے استعمال کی جا رہی ہوں کی حفاظت کا اہتمام بھی معاہدے میں کیا گیا ہے۔ یہ کام ریڈکراس کا ادارہ کرتا ہے اور اس کے لیے تحفظات کا اہمتام معاہدہ جینوا کی مختلف شقوں میں کر دیا گیا ہے۔

## بیرونی روابط
* جنیوا کنونشن کیا ہے ؟ جنیوا کنونشن جنگی قیدیوں سے متعلق کیا کہتا ہے ؟ اردو پوائنٹ

زمرہ:عالمی معاہدے
زمرہ:معاہدے
زمرہ:ویکی ڈیٹا سے مختلف مختصر وضاحت
جوبلی

Jubileeایک تقریب جو عام طور پر 25، 50 اور 60 سال کے بعد کسی خاص واقعے کی یاد میں منائی جاتی ہے۔ مثلاً کسی بادشاہ کی تخت نشینی، کسی مشہور تاریخی ہستی یا نظام وغیرہ کی مدت مقررہ کا گذرنا۔ پچیس سال کے بعد جو تقریب منائی جاتی ہے وہ سلور جوبلی، پچاس سال کے بعد گولڈن جوبلی اور ساٹھ سال کے بعد ڈائمنڈ جوبلی کہلاتی ہے۔ اور ستر سال کے بعد پلاٹنم جوبلی کہلاتی ہے۔

زمرہ:ایسوسی ایشن فٹ بال اصطلاحیات
زمرہ:تقاریب
زمرہ:رگبی لیگ اصطلاحیات
زمرہ:رگبی یونین اصطلاحیات
زمرہ:فٹبال ثقافت
زمرہ:ویکی ڈیٹا سے مطابقت رکھنے والی مختصر تفصیل

زمرہ:سالگرہوں کے دن
زمرہ:ضد ابہام صفحات
جوڈ

C. E. M. Joad

پیدائش: 1891ء

انتقال: 1953ء

انگریز فلسفی۔ آکسفورڈ یونیورسٹی میں تعلیم پائی۔ 1930ء میں لندن کے ایک کالج میں شعبہ فلسفہ کا صدر مقرر ہوا۔ فلسفہ و منطق پر متعدد کتب کا مصنف ہے۔

زمرہ:1891ء کی پیدائشیں
زمرہ:1953ء کی وفیات
زمرہ:بالیول کالج، اوکسفرڈ کے فضلا
زمرہ:برطانوی فلسفی
زمرہ:بیسویں صدی کے فلسفی
زمرہ:مسیحی فلاسفہ
زمرہ:ویکی ڈیٹا سے مختلف مختصر وضاحت
زمرہ:انگلستان میں تدفین
جوزیفین

نپولین بونا پارٹ کی ملکہ، 1779ء میں ایک فرانسیسی نواب سے شادی کی جس کو انقلاب فرانس کے دوران قتل کر دیا گیا۔ اس سے ایک بیٹا اور ایک بیٹی تھے۔ 1796ء میں نپولین سے شادی کی۔ 1804ء میں نپولین کے شہنشاہ بننے پر فرانس کی ملکہ بنی۔ 1809ء میں نپولین نے طلاق دے دی۔

زمرہ:1763ء کی پیدائشیں
زمرہ:1814ء کی وفیات
زمرہ:انیسویں صدی کی فرانسیسی شخصیات
زمرہ:اٹھارہویں صدی کی فرانسیسی شخصیات
زمرہ:خاندان بوناپارٹ
زمرہ:فرانسیسی شخصیات
زمرہ:مارٹینیکی خواتین
زمرہ:ملکہ
زمرہ:اطالوی رومن کیتھولک شخصیات
زمرہ:فرانسیسی رومن کیتھولک
زمرہ:ویکی ڈیٹا سے مطابقت رکھنے والی مختصر تفصیل
زمرہ:اٹھارویں صدی کی فرانسیسی خواتین
زمرہ:انیسویں صدی کی فرانسیسی خواتین
زمرہ:فرانس میں نمونیا سے اموات
فتح جنوبی ہند

جنوبی ہند پر سب سے پہلے 1294ء میں علاؤ الدین خلجی نے اپنے زمانۂ شہزادگی میں حملہ کیا اور خاندیش اور بہار سے گذر کر دیوگری کے راجا کو شکست دی۔ جس نے خراج کے وعدے پر صلح کر لی۔ 1306ء میں سلطان علاؤ الدین نے ملک کافور کو جنوبی ہند کی تسخیر پر مامور کیا۔ ملک کافور نے دیوگری کے باغی راجا کو شکست دے کر ورنگل فتح کیا اور دریائے کرشنا عبور کرکے دوارکا پر قبضہ کر لیا۔ ملک کافور جنوبی ساحل کے آخری سرے تک پہنچ گیا اور فتح کی نشانی کے طور پر مدورا میں ایک مسجد تعمیر کرائی۔ اور پھر دہلی کا رخ کیا۔ علاؤ الدین خلجی کی وفات پر دیوگری اور ورنگل نے بغاوت کردی۔ 1323ء میں شہزادہ جونا خاں ( محمد تغلق) نے انھیں دوبارہ سلطنت دہلی میں شامل کر لیا۔

1326ء میں سلطان محمد تغلق نے دہلی کی بجائے دولت آباد ’’دیوگری‘‘ کو اپنا دار الحکومت بنایا اور شمالی ہند سے بہت سے مسلمان جنوبی ہند میں آکر آباد ہو گئے۔ سلطان محمد تغلق کے عہد میں جنوبی ہند ’’میسور اور مالابار سمیت‘‘ مسلمانوں کے قبضے میں تھا۔ 1342ء میں ظفرخان نے بہمنی سلطنت کی بنیاد رکھی۔ بہمنی سلطنت کے چودہ بادشاہ گذرے ہیں۔ انھوں نے 1518ء تک حکومت کی۔ بہمنی سلطنت کے ساتھ ہی 1350ء میں جنوبی ہند میں وجے نگر کی ہندو حکومت بنی جس کا مقصد مسلمانوں کے حملے کو روکنا تھا۔ بہمنی سلطنت اور وجے نگر کی ہندو حکومت اکثر بر سر پیکار رہتی تھی۔ بہمنی سلطنت کے زوال کے بعد اس کے آثار پر برید شاہی، عماد شاہی ،نظام شاہی، عادل شاہی، قطب شاہی پانچ چھوٹی چھوٹی اسلامی حکومتیں قائم ہوئیں۔ بہمنی سلطنت کے زوال پر وجے نگر کی ہندو حکومت مضبوط ہو گئی اور دکن کے مسلمان سلاطین کو آپس میں لڑا کر انھیں کمزور کرنے لگی۔ بالاخر 1565ء میں جنگ تلی کوڑ میں مسلمان سلاطین نے متحد ہو کر وجے نگر کو شکست دی۔ اور اس کے علاقوں پر قبضہ کر لیا۔ گولکنڈا اور بیجاپور کی سلطنتوں کے عہد میں اردو ادب اور زبان نے خوب نشو و نما پائی۔ بالآخر یہ چھوٹی چھوٹی ریاستیں 1636ء اور 1687ء میں اورنگزیب عالمگیر نے فتح کرکے مغلیہ سلطنت میں شامل کر لیں۔

زمرہ:تاریخ ہندوستان
جنوبی ہند

[تصغیر|[شیوان سمدر آبشار]]
جنوبی ہند میں بھارت کی پانچ ریاستوں آندھرا پردیش، کرناٹک، کیرلا، تلنگانہ اور تمل ناڈو کے ساتھ ساتھ لکشادیپ اور پونڈیچری کے علاقے شامل ہیں۔ مدراسی ریاستیں میسور، حیدر آباد دکن اور دوسری ریاستیں بھارت میں مدغم ہو چکی ہیں۔ ہر صوبے یا ریاست کا نظم و نسق ایک گورنر کے تحت ہے، جو بھارتی نظام حکومت کی رو سے صدر جمہوریہ ہند یا انڈین یونین کے ماتحت ہوتے ہیں۔ لیکن پردیش کا نظم و نسق چلانے کے لیے صوبائی اسمبلی اور وزارتیں ذمہ دار ہوتی ہیں۔ جنوبی ہند زیادہ تر سرسبز علاقوں پر مشتمل ہے اور اس میں بے شمار قدرتی خطے موجود ہیں۔ جنوبی ہند دراوڑ لوگوں کا گڑھ ہے اور جنوبی ہند میں دراوڑی زبانیں جیسے تامل، ملیالم، تیلگو، کنڑا اور *تُلو* وغیرہ بولی جاتی ہے۔

زمرہ:بھارت کے جزیرہ نما
زمرہ:بھارت کے خطے
زمرہ:جنوبی ایشیا
زمرہ:جنوبی بھارت
زمرہ:خودکار پیمانے کے ساتھ متعدد تصاویر استعمال کرنے والے صفحات
سلطان حیدر جوش

پیدائش: 1886ء

وفات: 1946ء

اردو ادیب۔ دہلی میں پیدا ہوئے۔ حضرت بابا فرید گنج شکر کے خاندان سے تھے۔ شیخوپورہ ضلع بدایوں میں متعدد و اساتذہ سے فارسی کی درسی کتابیں پڑھیں۔ میٹرک پاس کرکے ایم۔ اے او کالج علی گڑھ میں داخل ہوئے۔ 1917ء کی ہڑتال کی وجہ سے فورتھ ائیر سے ہی تعلیم کو خیرباد کہنا پڑا۔ پھر نائبتحصیلدار بھرتی ہو کر ڈپٹی کلکٹری سے ریٹائر ہوئے۔

کالج کے زمانے سے آپ نے مضمون نگاری شروع کی اور بہت سے افسانے اور مضامین لکھے جو ملک کے مقتدر ادبی رسائل کے صفحات کی زینت بنے۔ چند افسانوں کے مجموعے فسانہ جوش اور جوش فکر کے نام سے شائع ہو چکے ہیں۔
جولس ورن

تصغیر|دی لائٹ ہاؤس ایٹ دی اینڈ آف دی ورلڈ کو ورنے کے ادبی مرحلے کے بہترین ناولوں میں سے ایک سمجھا جاتا ہے۔
فرانسیسی ادیب جس نے سائنسی ایجادات کو رومان کی چاشنی دے کر ناول کے روپ میں پیش کیا۔

ابتدا میں کئی ڈرامے لکھے۔ لیکن سب ناکام رہے۔ 1862ء میں پہلے ناول پانچ ہفتے غبارے میں۔ کی اشاعت پر شہرت پائی۔ اس نے اپنے ناولوں میں اس وقت کی سائنسی ایجادات کو موضوع بنایا۔ بلکہ بعض ناولوں میں آئندہ ہونے والی ایجادات کے بارے میں پیش گوئی بھی کی۔ ان میں سے کچھ پیش گوئیاں تو سچ ثابت ہوئیں اور کچھ ایجادات کی طرف اس نے اشارہ کیا تھا۔ آج تک وجود میں نہ آسکیں۔ اپنے ایک ناول میں اس نے آبدوز کشتی کو موضوع بنایا۔ حالانکہ یہ ناول کی اشاعت کے بعد ایجاد ہوئی۔ اس نے اپنی کہانیوں میں ہوائی جہازوں اور خود حرکتی مشینوں کو بھی استعمال کیا۔ اس زمانے میں قارئین ان کے عمل کو ناقابل یقین سمجھ کر محظوظ ہوتے تھے۔

## تصنیفات
### جولس ورن کی حیات میں اجرا ہونے والے تصنیفات

### جولس ورن کی وفات کے بعد اجرا ہونے والے تصنیفات

زمرہ:اسطور ساز مصنفین
زمرہ:افسانے
زمرہ:انشائیے
زمرہ:انیسویں صدی کا ادب
زمرہ:انیسویں صدی کے فرانسیسی ڈراما نگار اور ڈراما نویس
زمرہ:انیسویں صدی کے فرانسیسی شعرا
زمرہ:انیسویں صدی کے فرانسیسی ناول نگار
زمرہ:بیسویں صدی کا ادب
زمرہ:بیسویں صدی کے فرانسیسی ڈراما نگار اور ڈراما نویس
زمرہ:بیسویں صدی کے فرانسیسی شعرا
زمرہ:بیسویں صدی کے فرانسیسی ناول نگار
زمرہ:پیرس کے مصنفین
زمرہ:ڈراما
زمرہ:ذیابیطس سے اموات
زمرہ:روس کے بارے میں لکھنے والے مصنفین
زمرہ:سائنس فکشن
زمرہ:غیر افسانوی ادب
زمرہ:فرانس میں تدفین
زمرہ:فرانسیسی آپ بیتی نگار
زمرہ:فرانسیسی افسانہ نگار
زمرہ:فرانسیسی بچوں کے مصنفین
زمرہ:فرانسیسی پراسرار کہانی نویس
زمرہ:فرانسیسی ڈراما نگار اور ڈراما نویس
زمرہ:فرانسیسی رومن کیتھولک
زمرہ:فرانسیسی زبان میں ادب
زمرہ:فرانسیسی شاعر
زمرہ:فرانسیسی شخصیات
زمرہ:فرانسیسی مرد ڈراما نگار اور ڈراما نویس
زمرہ:فرانسیسی مرد شعرا
زمرہ:فرانسیسی مرد مضمون نگار
زمرہ:فرانسیسی مرد ناول نگار
زمرہ:فرانسیسی مصنف
زمرہ:فرانسیسی ناول نگار
زمرہ:گوگل ڈوڈلز
زمرہ:مرد شعرا
زمرہ:مہماتی ناول
زمرہ:ناول
زمرہ:1828ء کی پیدائشیں
زمرہ:1905ء کی وفیات

زمرہ:فرانسیسی مرد مختصر افسانہ نگار
زمرہ:فرانسیسی سائنس فکشن مصنفین
جونپور کا قاضی

ایک مشہور تلمیح جو کسی شخص کی کم عقلی کے اظہار کے لیے استعمال ہوتی ہے۔ کہتے ہیں کہ ایک استاد اپنے شاگردوں کو پڑھاتے وقت بڑے غصے سے کہہ رہا تھا کہ اگر اتنی محنت سے کسی گدھے کو پڑھاتا تو انسان بن جاتا۔ استاد کے یہ الفاظ ایک کمھار نے سن لیے۔ وہ اپنا گدھا لے کر استاد کے پاس پہنچا اور درخواست کی کہ میرے گدھے کو پڑھا کر آدمی بنا دیں۔ استاد نے بہتیرا سمجھایا مگر کمھار نے ایک نہ سنی۔ اور گدھے کو مدرسے میں چھوڑ کر چلتا بنا۔

تھوڑے دنوں بعد کمھار کو خیال آیا کہ اپنے گدھے کو جو اب آدمی بن چکا ہوگا۔ واپس لے آئے۔ وہ دوبارہ استاد کے پاس پہنچا اور اپنی امانت کی واپسی کا مطالبہ کیا۔ استاد نے پیچھا چھڑانے کے لیے کہہ دیا کہ تمھارا گدھا پڑھ لکھ کر آدمی بننے کے بعدجون پور چلا گیا ہے۔ جہاں آج کل وہ قاضی کے فراض انجام دے رہا ہے۔ کمھار خوشی خوشیجون پور پہنچا اور قاضی سے اپنے ساتھ چلنے کے لیے کہا۔ قاضی صاحب برہم ہوئے تو کمھار نے سار واقعہ کہہ سنایا۔ قاضی صاحب بہت ہنسے اور کمھار کو کچھ دے دلا کر رخصت کر دیا۔
## حوالہ جات

زمرہ:تلمیحات
جونو

تصغیر|300px|جونو
جونو(Juno) رومیوں کی سب سے بڑی دیوی جو جیوپیٹر یعنی مشتری کی بہن اور بیوی تھی۔ اسے شادی کی دیوی سمجھا جاتا تھا۔ صرف عورتیں اس کی عبادت کرتی تھیں۔ رومی اسے ملکہ فلک کہتے تھے۔ یونانی دیومالا میں اسے ہیرا کہتے ہیں۔

زمرہ:جون
زمرہ:بچپن کی دیویاں
زمرہ:مربی معبود
زمرہ:ہیرہ
زمرہ:شادی کی دیویاں
زمرہ:قلب ہیئت کردار
فریڈرک جولیو

**فریڈرک جولیو**(پیدائش:19 مارچ 1900ء, انتقال:14 اگست 1958ء) فرانسیسی سائنس دان۔ 1926ء میں مشہور سائنس دان پیرے اور مادام کیوری کی بیٹی آئرین کیوری سے شادی کی۔ دونوں پیرس میں ریڈیم انسٹی ٹیوٹ میں نائب محقق کی حیثیت سے کام کرتے تھے۔ بیوی 1932ء میں اپنی والدہ مادام کیوری کی وفات پر اس ادارے کی ناظم مقرر ہوئی۔ دونوں نے مل کر ریڈیائی شعاعوں پر مادام کیوری کے کام کو جاری رکھا اور مفید تحقیقات کیں۔ انھوں نے الفا ذرات اور چند کیمیاوی عناصر کے امتزاج سے ریڈیائی مادے کے سلسلے میں کئی نئے تجربے کیے۔ اس سلسلے میں انھیں 1935ء میں کیمیا کا نوبیل انعام ملا۔ 1946ء میں جولیو فرانس کے جوہری توانائی کے کمیشن کا صدر مقرر ہوا۔ کچھ عرصہ عالمی امن کیمٹی کا صدر بھی رہا۔
* نوبل انعام برائے کیمیا

## حوالہ جات

زمرہ:پیرس کے سیاستدان
زمرہ:رائل سوسائٹی کے غیر ملکی ارکان
زمرہ:فرانسیسی اکادمی برائے علوم کے ارکان
زمرہ:فرانسیسی شخصیات
زمرہ:فرانسیسی طبیعیات دان
زمرہ:فرانسیسی فعالیت پسند
زمرہ:فرانسیسی کمیونسٹ
زمرہ:فرانسیسی کیمیادان
زمرہ:فرانسیسی ملحدین
زمرہ:فرانسیسی نوبل انعام یافتہ
زمرہ:فضلا جامعہ پیرس
زمرہ:کیمیاء میں نوبیل انعام یافتہ
زمرہ:کیوری خاندان
زمرہ:لینن امن انعام
زمرہ:میری کیوری
زمرہ:نوبل انعام یافتگان برائے کیمیا
زمرہ:نویاتی تاریخ
زمرہ:ویکی ڈیٹا سے مطابقت رکھنے والی مختصر تفصیل
زمرہ:1900ء کی پیدائشیں
زمرہ:1958ء کی وفیات

زمرہ:عالمی امن کونسل
جون پور

شمالی ہند کا تاریخی شہر ہے جو ریاست اتر پردیش میں واقع ہے۔ سلطان فیروز شاہ تغلق نے تعمیر کرایا۔ جونا خان نے جو بعد میں السلطان المجاہد ابوالفتح محمد شاہ کا لقب اختیار کر کے سریر آرائے سلطنت ہوا۔ اپنے نام پر اس کا نام جون پور رکھا۔ سلطنتِ تغلق کے بعد شاہان شرقی کا دار الحکومت رہا۔

## شاہان جون پور
* 1394ء – ملک سرور خان خواجہ جہان
* 1399ء – مبارک شاہ
* 1400ء – شمس الدین ابراہیم شاہ شرقی بن مبارک
* 1440ء – محمود شاہ بن ابراہیم
* 1456ء – محمد شاہ (والد کے ساتھ مشترکہ)
* 1458 تا 1500ء – حسین شاہ بن محمود 1476ء مین بنگال بھاگ کیا وہیں 1500ء میں وفات ہوئی۔

## تعلیم
جونپور شہر اور تعلیم کا رشتہ بہت پرانا ہے جونپور مملکت کے شاہ ابراہیم شرقی کے زمانہ میں جونپور علم و فن کا مرکز بن چکا تھا بڑے بڑے علما کی خانقاہیں اور مدارس اسلامیہ قائم ہو چکے تھے اس لیے مغل بادشاہ اورنگزیب عالمگیر نے اس شہر کو شیراز ہند کا نام دیا تھا

## مشہور مدارس اسلامیہ
* مدرسہ کرامتیہ ملا ٹولہ جونپور
* مدرسہ قرآنیہ بڑی مسجد جونپور
* جامعہ حسینیہ لال دروازہ جونپور
* ریاض العلوم چوکیہ گورینی
* جامعہ فاروقیہ صبرحد
* ضیاء العلوم مانیکلاں
* اعجاز العلوم کھیتاسرائے

## قابل ذکر شخصیات
علما و مشائخ نے تیموری حملے کے بعد دِلّی چھوڑ کر اسی شہر (جونپور) کا رخ کیا تھا، بڑے بڑے جید علما اور صوفیا اس زمین میں قیام پزیر ہوئے اور یہاں کی مٹی کو مفتخر کیا
* ملا محمود جونپوری
* حضرت شیخ محمد بن عیسیٰ تاج (متوفی870ھ) 
* حضرت شیخ شمس الحق حقانی جونپوری (آپ شیخ محمد بن عیسیٰ تاج کے شاگرد و مجاز تھے)
* شیخ بہاؤ الدین جونپوری بن نتھو جونپوری 
* مولانا محمد یونس جون پوری
* محمد اکرم ندوی
* سخاوت علی جونپوری
* محمد جونپوری
* کرامت علی جونپوری
* فاضل اجل، عالم اکمل حضرت علامہ مولانا عبد الرشید جونپوری ؒ (مصنف مناظرہ رشیدیہ)
* قاضی شہاب الدین دولت آبادی،
* شیخ حسن طاہر،
* شیخ معروف جونپوری
* مولانا الہ داد
* شیخ ادھن جونپوری،
* شیخ محمد حسن جونپوری،
* شیخ علی بن حسام الدین،
* شیخ محمد عیسیٰ،
* شیخ ابوالفتح جونپوری،
* سید علی
* مخدوم قطب الدین سالار بندگی بڈھ نے جونپور میں شیخ شمس الحق حقانی جونپوری سے تعلیم حاصل کی اور شیخ بہاؤ الدین جونپوری بن نتھو جونپوری سے رجوع فرمایا تھا،

یہ وہ ہستیاں تھیں جو علم و تصوف کے میدان میں ممتاز تھیں اور جن کی روحانیت سے جونپور کی زمین سرشار اور شاداب رہی

## مشہور کالج اور یونیورسٹیاں
* ویربہادرسنگھ پوروانچل یونیورسٹی جونپور
* تلک دھاری سنگھ پی جی کالج جونپور
* رضوی حس شیعہ پی جی کالج جونپور
* محمد حسن پی جی کالج جونپور
* فریدالحق میموریل ڈگری کالج صبرحد جونپور

## تاریخی عمارتیں
* شاہی جامع مسجد جونپور
* شاہی اٹالہ مسجد
* شاہی لال دروازہ مسجد
* شاہی چار انگل مسجد
* شاہی محل جونپور
* مقبرہ فیروز شاہ تغلق
* مقبرہ شرقی
* شاہی عیدگاہ
* شیتلا چوکیہ دھام
* شاہی تالاب کھیتاسرائے جونپو

## مزید دیکھیے
جونپور، اترپردیش

## حوالہ جات

زمرہ:اتر پردیش کے شہر
زمرہ:بھارت کے شہر
زمرہ:جونپور
زمرہ:جونپور کے شہر اور قصبے
بدیل

ایک ایسی اختراع (device) جو کسی بھی شے کی سمت تبدیل کرنے یا رابطہ پیدا کرنے یا ختم کرنے کے لیے استعمال کی جاتی ہے۔ 
 switch[300px|تصغیر|برقی بدیلات -- بالائی قطار، بائیں سے دائیں: [دورانی کاسر (سرکٹ بریکر)، سیمابی بدیل (مرکیوری سوئچ)، رقاقی بدیل (ویفئر سوئچ)، دوخطی بدیل (ڈی آئی پی سوئچ)، سطح پیوستہ بدیل (سرفیس ماؤنٹ سوئچ)، قصبی بدیل (ریڈ سوئچ)۔ زیریں قطار، بائیں سے دائیں : دیواری بدیل، صغیری ردیفی بدیل (منی ایچر ٹاگل سوئچ)، درخطی بدیل (ان لائین سوئچ)، داب تکمی بدیل (پـش بٹن سوئچ)، چوبی بدیل (روکر بدیل)، خوردبدیل (مائکرو سوئچ)۔]]

## وجہ تسمیہ

## سوئچ کا لفظ دراصل ایک چھڑی کے لیے استعمال کیا جاتا تھا اور یہاں سے یہ لفظ چھڑی کے ذریعے ضرب میں استعمال ہوا اور پھر اسی سے (سترھویں صدی کے اواخر میں) کچھ تبدیل کرنے، روکنے یا جاری کرنے کا مفہوم پیدا ہوا۔

## موجودہ مفہوم
ایک  بدیل ، ایسی اختراع کو کہا جاتا ہے کہ جو کسی دوران (circuit)، روان (flow) یا سمت (course) کو بدلنے کے لیے استعمال کی جاتی ہے۔ 

زمرہ:بدیلات
زمرہ:برقی جزیات
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مطابقت رکھنے والی مختصر تفصیل
زمرہ:برقی انجینئری
روان

* اردو ادب میں ایک شہرۂ آفاق ناول جسے مستنصر حسین تارڑ نے تحریرکیا ہے، جس میں مصنف نے وادئ سندھ کی تہذیب کو مو ضوع بنایا ہے۔
* طبیعیات میں روان، سیلان (flux) ہی کو کہا جاتا ہے
** سیالی میکانیات (fluid mechanics) میں سیالی حرکت، مزید دیکھیےحجمی روانی شرح (volumetric flow rate)
*** حیاتیات و طب میں گردشی نظام کی وضاحت میں روانی کا لفظ جسم کے کسی بھی حصے میں خون یا لمف کی گردش کے لیے بھی استعمال کیا جاتا ہے۔
** تجربہ گاہ میں بعض اوقات اس کو رواں خلیہ پیمائی (flow cytometry) کے لیے بھی استعمال کیا جاتا ہے۔
* ریاضی میں دیکھیے، روان (ریاضی) (Flow (mathematics) کا صفحہ
* نفسیات میں اس کے استعمال کے لیے دیکھیے، روان (نفسیات)
* طب میں ایک بیماری؛ دیکھیےنزلہ (flu)
برق

برق   یا **بجلی** (Electricity) مختلف فطری اور غیر فطری مظاہر کے لیے استعمال کی جانے والی ایک عمومی اصطلاح ہے، ایسے مظاہر کہ جن میں برقی باروں (electric charges) کا روان (فلو) ہو رہا ہو۔ اس اصطلاح یا مظہر کا، مقناطیسیت کے مظہر کے ساتھ شامل ہونے پر ایک بنیادی باہمی عمل   (fundamental interaction) کی تشکیل ہوتی ہے جس کو برقناطیسیت (electromagnetism) کہا جاتا ہے۔ 
[300px|تصغیر|دائیں|ایک شب طوفان بادوباراں کے دوران [صاعقہ|بجـلی کڑک۔ طاقتور برقی دوران (الیکٹرک کرنٹ) کے زمین کی فضا سے گذرنے پر توانائی، روشنی کی شکل میں ظاہر ہوتی ہے۔ ]]

## مزید دیکھیے
مینز برق بلحاظ ملک

زمرہ:برق
زمرہ:مادہ میں برقی اور مقناطیسی میدان
زمرہ:مقناطیسیت
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مطابقت رکھنے والی مختصر تفصیل
جیمز جوائس

**جیمز جوائس** انگریز ناول نگار۔ ڈبلن ’’آئرلینڈ‘‘ میں پیدا ہوئے۔ بچپن عسرت میں بسر ہوا۔ پیرس میں ڈاکٹری کی تعلیم حاصل کرنے گئے مگر تعلیم مکمل نہ کرسکے اورلسانیات کا درس دینے لگے۔ 1907ء میں اپنی نظموں کا مجموعہ اور 1914ء میں کہانیوں کا مجموعہ شائع کیا۔ اس کے ناول Portarit of the artist میں اس کی آپ بیتی کے آثار ملتے ہیں۔ اس کا شاہکار ناول Ulysses ہے جو 1922ء میں پیرس سے شائع ہوا۔
تصغیر|ایستادہ|''Dubliners''، 1914)

## حوالہ جات

زمرہ:آئرستانی مرد ناول نگار
زمرہ:آئرش ادبی نقاد
زمرہ:آئرش اشتراکیت پسند
زمرہ:آئرش افسانہ نگار
زمرہ:آئرش شعراء
زمرہ:آئرش صحافی
زمرہ:آئرش مرد ڈراما نگار اور ڈراما نویس
زمرہ:آئرش مرد شعرا
زمرہ:آئرش ملحدین
زمرہ:ادبی نظریہ ساز
زمرہ:برطانوی شخصیات
زمرہ:برطانوی نثر نگار
زمرہ:بیسویں صدی کی آئرش شخصیات
زمرہ:بیسویں صدی کے آئرش ڈراما نگار اور ڈراما نویس
زمرہ:بیسویں صدی کے آئرش شعرا
زمرہ:بیسویں صدی کے آئرش ناول نگار
زمرہ:بیسویں صدی کے افسانہ نگار
زمرہ:بیسویں صدی کے مرد مصنفین
زمرہ:ثقافتی ناقدین
جیمز جوائس
زمرہ:سوئٹزرلینڈ میں مرض-متعلقہ اموات
زمرہ:کاؤنٹی ڈبلن کی شخصیات
زمرہ:کروشیا میں تارکین وطن
زمرہ:معاشرتی ناقدین
زمرہ:ویکی ڈیٹا سے مطابقت رکھنے والی مختصر تفصیل
زمرہ:1882ء کی پیدائشیں
زمرہ:1941ء کی وفیات

زمرہ:جیمز جوائس
زمرہ:بیسویں صدی کے ناول نگار
زمرہ:آئرش لاادری
زمرہ:آئرش مضمون نگار
زمرہ:انگریزی زبان کے مصنفین
زمرہ:افسانے
دوران

* برقی **دوران** (الیکٹریکل سرکٹ) دراصل، باھم مربوط برقی یا برقیاتی حصوں یا اجزاء کا ایک نظام ہوتا ہے، دیکھیےبرقی شراکہ (electrical network)
* طب و حیاتیات میں یہ لفظ جانداروں کے دوران خون کے مفہوم میں استعمال ہوتا ہے، دیکھیےدورانی نظام (قلبی وِ عائی نظام)
* ایک صغیر (یا چھوٹے پیمانے کا) برقی دوران جو نیم موصل پر انحصار کرتا ہے، دیکھیےمتحد دوران (integrated circuit)
* متفرد (متعدد) وولٹیج کی سطحوں والا دوران، دیکھیےرقمی دوران (digital circuit)
* مستقل وولٹیج کی سطحوں والا دوران، دیکھیےتمثیلی دوران (analog circuit)

زمرہ:ضد ابہام صفحات
زمرہ:نام مقامات ضد ابہام صفحات
زمرہ:ہمہ جنسی ذاتی نام
زمرہ:تشفیر
زمرہ:اختصارات
حیدرآباد

حیدرآباد کا استعمال مندرجہ ذیل ہو سکتا ہے۔

## پا کستان
* حیدرآباد، سندھ، پاکستان کے صوبہ سندھ کا ایک اہم شہر
* ضلع حیدرآباد، صوبہ سندھ کا ایک ضلع
* حیدرآباد ہوائی اڈا، پاکستانی شہر حیدرآباد کا ہوائی اڈا
* تحصیل حیدرآباد، ضلع حیدرآباد کی ایک تحصیل
* حیدرآباد کالونی، گلشن ٹاؤن, کراچی, سندھ, پاکستان.

## بھارت
* حیدرآباد، دکن, (سابقہ آندھرا پردیش) تلنگانہ بھارت کا ایک شہر
* ضلع حیدرآباد، بھارت, (سابقہ آندھرا پردیش) تلنگانہ کا ایک ضلع
* ریاست حیدرآباد, 1946 سے پہلے کی ایک ریاست
* حیدرآباد, اتر پردیش, اتر پردیش کا ایک گاؤں

## آذربائیجان
* حیدرآباد، آذربائیجان

## ایران
### [[اردبیل صوبہ]]
* حیدرآباد، اردبیل

### [[چہارمحال و بختیاری صوبہ]]
* حیدرآباد، چہارمحال و بختیاری
* حیدرآباد میہہ

### [[آذربائیجان شرقی صوبہ]]
* حیدرآباد، تسوج
* حیدرآباد، صوفیان
* حیدرآباد، سراب
* حیدرآباد، جلفا
* حیدرآباد، ہشترود
* حیدرآباد، چاراویماق

### [[فارس صوبہ]]
* حیدرآباد، زرین‌ دشت
* حیدرآباد، شیراز
* حیدرآباد، نی‌ریز
* حیدرآباد، پشتکوہ، نی‌ریز
* حیدرآباد بابامنیر
* حیدرآباد، جہرم
* حیدرآباد، گراش
* حیدرآباد، فسا

### [[گلستان صوبہ]]
* حیدرآباد محمد شیر
* حیدرآباد، گرگان
* حیدرآباد، آق‌قلا

### [[ہمدان صوبہ]]
* حیدرآباد، ہمدان

### [[ہرمزگان صوبہ]]
* حیدرآباد، ہرمزگان

### [[ایلام صوبہ]]
* حیدرآباد، درہ شہر
* حیدرآباد، ایلام

### [[اصفہان صوبہ]]
* حیدرآباد، تیران و کرون
* حیدرآباد قورتپسی
* حیدرآباد علی مردانی
* حیدرآباد، سمیرم
* حیدرآباد، کوہ پایہ
* حیدرآباد، جوقویہ سفلی
* حیدرآباد، اصفہان
* حیدرآباد، چادگان
* حیدرآباد، گرمسیر
* حیدرآباد، برزاوند

### [[کرمان صوبہ]]
* حیدرآباد سہراب
* حیدرآباد، شہر بابک
* حیدرآباد، جازموریان
* حیدرآباد، رودبار جنوب
* حیدرآباد، ریگان
* حیدرآباد چاہ نارنچ
* حیدرآباد، صوغان
* حیدرآباد، بردسیر
* حیدرآباد، عنبرآباد
* حیدرآباد، ارزوئیہ

### [[کرمانشاہ صوبہ]]
* حیدرآباد، سنقر
* حیدرآباد، ہرسین

### [[خوزستان صوبہ]]
* حیدرآباد، اندیکا
* حیدرآباد، لالی

### [[کہگیلویہ و بویراحمد صوبہ]]
* حیدرآباد علیا
* حیدرآباد، کہگیلویہ و بویراحمد
* حیدرآباد تنگ سہ ریز

### [[کردستان صوبہ]]
* حیدرآباد، کردستان

### [[لرستان صوبہ]]
* حیدرآباد ساکی
* حیدرآباد چنارہ
* حیدرآباد، ہنام
* حیدرآباد، دوآب
* حیدرآباد، خرم‌آباد
* حیدرآباد، درود
* حیدرآباد نورعلی
* حیدرآباد مرالی
* حیدرآباد، کاکاوند
* حیدرآباد، دلفان

### [[مرکزی صوبہ]]
* حیدرآباد، مرکزی

### [[مازندران صوبہ]]
* حیدرآباد، جویبار
* حیدرآباد، عباس آباد

### [[شمالی خراسان صوبہ]]
* حیدرآباد، شمالی خراسان

### [[قزوین صوبہ]]
* حیدرآباد، قزوین

### [[قم صوبہ]]
* حیدرآباد، قم

### [[خراسان رضوی صوبہ]]
* حیدرآباد، تربت حیدریہ
* حیدرآباد، سبزوار
* حیدرآباد، نیشابور
* حیدرآباد، فیروزہ
* حیدرآباد، فریمان

### [[سمنان صوبہ]]
* حیدرآباد، سمنان

### [[سیستان و بلوچستان صوبہ]]
* حیدرآباد، پشتکوہ

### [[خراسان جنوبی صوبہ]]
* حیدرآباد، نہبندان

### [[تہران صوبہ]]
* حیدرآباد، تہران

### [[آذربائیجان غربی صوبہ]]
* حیدرآباد، شاہین‌دژ
* حیدرآباد، نقدہ
* حیدرآباد، میاندوآب
* حیدرآباد، خوی

### [[یزد صوبہ]]
* حیدرآباد، یزد

*

زمرہ:ضد ابہام صفحات
زمرہ:نام مقامات ضد ابہام صفحات